Maalaiskomedia

**Maalaiskomedia**-sarja on yhteisnimitys Yleisradion TV2:ssa esitetyille televisiosarjoille *[[Vain muutaman huijarin tähden]]*, *[[Peräkamaripojat]]*, *[[Mooseksen perintö]]* ja *[[Turvetta ja timantteja]]*. Jokaisessa sarjassa on kuusi noin 50 minuutin mittaista jaksoa, joissa kuvataan kuvitteellisen Kuusniemen kunnan elämää. Sarjat on kirjoittanut Heikki Luoma ja ohjannut Jukka Mäkinen, ja ne on kuvattu Pirkanmaalla vuosina 1997–2006. Samojen tekijöiden Matkalaukkukostaja-sarjassa aiemmin esiintyneet Kari Sorvalin ja Pertti Sveholmin esittämät hahmot ovat samoja kuin Peräkamaripojissa.

Maalaiskomedia kuuluu suosituimpiin suomalaisiin televisiodraamoihin: noin miljoona katsojaa on seurannut Kuusniemen asukkaiden vaiheita. Sarjaa on julkaistu myös DVD:nä. Sarjan musiikeista on myös julkaistu vuonna 2003 albumi ''Turpeisen baari''.

## Televisiossa ja DVD:llä
### Vain muutaman huijarin tähden

Avaussarja *Vain muutaman huijarin tähden* esitettiin ensi kerran vuonna 1998. Siinä nuori pastori Matias Pohto (Jarkko Tiainen) ja kulttuurisihteeri Suvi Aaltonen (Miia Nuutila) yhdistävät voimansa kunnanvaltuuston puheenjohtaja Urmas Hakkaraisen (Matti Tuominen) ja kunnanjohtaja Ahti Kiisken (Jukka Pitkänen) epäilyttäviä rakennushankkeita vastaan.

### Peräkamaripojat

*Peräkamaripojat* valmistui vuonna 2001. Sarja esittelee joukon uusia henkilöitä, kun televisiotoimittaja Veera Keto (Sari Havas) saapuu kuvausryhmineen Kuusniemelle tekemään juttua naisia kaipaavista poikamiehistä. Samaan aikaa kuntaan saapuu toinenkin nainen eli yhteensä kaksi uhkeaa naista, se aiheuttaa ennennäkemätöntä kiihkoa paikallisten poikamiesten keskuudessa. Veeran riipaiseva raportti naisen puutteessa elävistä poikamiehistä uhkaa kuivua kokoon, kun hän huomaa rakastuneensa Oskariin, yhteen raporttinsa kohteista. Kuusniemellä henkisen elämän ja teknisen innovaation kasvualustana toimii edelleen Turpeisen huoltoasema ja baari. Entisen kunnanjohtajan tilalle on onnistuttu löytämään “kerrankin rehellinen poliitikko” Auvo Sulander. Nähdessään kuvausryhmän tuottajana häärivän entisen rikoskumppaninsa Hujasen (tapahtui sarjassa Matkalaukkukostaja) hän sotkee tämän ja kuvausryhmän suunnitelmaansa anastaa haltuunsa Fräntilän maatilamatkailuyritys. Virpi Hakkarainen (Anne Niilola), huijarin tytär, on ryhtynyt poliisiksi ja ylikonstaapeli Juurikkala (Asko Sahlman) on edelleen pettämättömän logiikan mies.

### Mooseksen perintö

*Mooseksen perinnössä* (2002) huoltamoyrittäjä P.A. Turpeinen (Risto Salmi) siivoaa huoltamon vinttiä ja jalka osuu vanhaan kassakaappiin. Uteliaina P.A. ja Valtsu päättävät avata kassakaapin dynamiittien avulla ja sisältä löytyy Mooses vainaan kalossit ja testamentti. Testamentin myötä P.A.:sta ja Tuuliasta tulee miljonäärejä, kun heidän tililleen räpsähtää 28 miljoonaa markkaa. Äkkirikastuminen laittaa Kuusniemen asiat sekaisin ja monet *Vain muutaman huijarin tähden* -sarjan hahmot tekevät paluun, kun kevätjuhlien aikaan vapautuu vankilasta myös Urmas Hakkarainen (Matti Tuominen), jolta meni sekaisin omat ja kunnan rahat muutama vuosi aikaisemmin (*[[Vain muutaman huijarin tähden]] *-sarjassa). Vankilan portilla on vastassa hieman lyhyemmän tuomion istunut entinen kunnanjohtaja Ahti Kiiski ja Kiiskellä on uudet, lähes rehelliset suunnitelmat. Tästä alkaa kesäinen myllerrys Kuusniemellä johon sisältyy lavastuksia, ydinjätteitä, romansseja ja räjähdyksiä.

### Turvetta ja timantteja

*[[Turvetta ja timantteja]]* on toistaiseksi viimeinen Maalaiskomedia. Se kuvattiin kesällä 2006 ja esitettiin televisiossa 13.12.2006–17.1.2007. Turvetta ja timantteja on voittanut Yleisö-Venlan.

Turvetta ja timantteja kiteytyy Urmaanlähteille. Suolla on Armas Hakkaraisella vesibisnes, jossa hän pullottaa vettä Urmaan lähteestä, tosin huonolla menestyksellä. Armas ostaa myös suota Turpeiselta, mutta Turpeinen valtaa lopuksi Armaalta maan ja aloittaa siellä mutkien kautta kaivostoiminnan. Suolta nimittäin löytyy kimberliittiä eli timantteja.

## Maalaiskomediat kesäteatterissa
Maalaiskomedian kaikki neljä osaa on sovitettu myös kesäteatterinäytelmiksi. *Vain muutaman huijarin tähden* nähtiin ensimmäisen kerran vuonna 2002 Pyynikin kesäteatterissa Jukka Mäkisen dramatisointina ja ohjauksena, minkä jälkeen sitä on esitetty useissa kesäteattereissa ympäri Suomea. *Peräkamaripojat* ja *Mooseksen perintö* ovat toistaiseksi olleet harvemmin esitettyjä.

Maalaiskomedian neljäs osa on  esitetty mahdollisesti ensimmäisen kerran Roukalahdessa kesällä 2008. Kesällä 2009 *Turvetta ja timantteja* keräsi Laukaan Kanavateatteriin yli 10 tuhatta katsojaa, mikä teki siitä vuoden toiseksi katsotuimman kesäteatterinäytelmän.

Jokioisten kesäteatteri Teatteri Tuntematon on esittänyt Maalaiskomediasta näytelmät *Vain muutaman huijarin tähden*, *Mooseksen perintö* ja heille käsikirjoitetun jatko-osan *Korkeakammoa Kuusniemellä*. Lisäksi he ovat tehneet *Kolme vuotta Kuusniemellä* -nimisen koosteen näiden kolmen näytelmän parhaista paloista.

## Kuvauspaikat

Turpeisen baari ja huoltamo, Jortikan kauppa ja Kylmälehdon hautaustoimisto sijaitsevat Vesilahden Narvassa.
Pappila sijaitsee Vesilahden Rautialassa. Kunnantalo ja kirkko ovat Suodenniemellä. Poliisiasema ja kivisilta sijaitsevat Kämmenniemessä. Mooseksen perinnössä esiintyvä koulu sijaitsee Pinsiössä. Hakkaraisen tila on Teiskon Isossa-Koverossa ja maisemat ovat eri puolilta Pirkanmaata. Fräntilän maatilamatkailuyritys on Ruoveden Jäminkipohjassa sijaitseva Jämingin matkailutila. Eerolan lomatila Längelmäellä on toiminut Sulanderin kotimaisemien kuvauspaikkana. Mielosen mökki on Kurussa Näsijärven rannalla. Tanssilava Kesähillevi on Pirkkalassa sijaitseva Haikan lava.

## Rooleissa

Roolihenkilöt on järjestetty aakkosjärjestykseen ja heistä on mainittu alkuperäinen roolinimi (suluissa nykyinen roolinimi) ja titteli. Roolihenkilön nimen perään on merkitty sarjan nimi, jos he ovat esiintyneet vain tiety(i)ssä Maalaiskomedia-sarjoissa. Mikäli perässä ei ole minkäänlaista viitettä sarjaan, roolihenkilö on esiintynyt jokaisessa sarjassa. 
 
*Juuso Halonen - Raineri Pohto (*Peräkamaripojat* →) Matias ja Suvi Pohdon poika
*Sari Havas - Veera Keto, toimittaja, Oskari Fräntilän avopuoliso (*Peräkamaripojat*)
*Seppo Heinola - Tarkastaja Niukkanen (*Turvetta ja timantteja*)
*Erkki Hetta - Reutu, sekatyömies lapista, Hakkaraisen ja myöh. Turpeisen apumies (*Turvetta ja timantteja*)
*Pertti Itkonen - Toivo ”Topi” Jortikka, kauppias, kunnanvaltuuston jäsen ja rakennuslautakunnan puheenjohtaja, Lasse Jortikan isä, Hillevi Jortikan aviomies (*Vain muutaman huijarin tähden* ja *Peräkamaripojat*)
*Kaija Kaikkonen - Paula ”Paukku” Lemetty (myöh. Jortikka), muusikko ja myymäläapulainen, Lasse Jortikan aviovaimo (*Peräkamaripojat* →)
*Pertti Koivula - Myllyniemi, konstaapeli (*Vain muutaman huijarin tähden*)
*Ilkka Korhonen - Varma Gabriel Kylmälehto, hauturi ja kukkakauppias, kirkko- ja kunnanvaltuuston jäsen sekä kunnan vt. terveystarkastaja, myöh. jätealalla toimivan Jätektör Ky:n ja myöhemmin Detectör Ky:n toimitusjohtaja (ei *Peräkamaripojat*)
*Katariina Kuisma - Hellä Lehmus (myöh. Lehmus-Piiparinen), vt. kanttori-urkuri, Ilmari Piiparisen aviopuoliso (*Peräkamaripojat* →)
*Ahti Kuoppala - Rainer Mielonen, kanafarmari, Suvi Pohdon eno (*Vain muutaman huijarin tähden*)
*Tom Lindholm - Ilmari Piiparinen, dir. cant., kanttoriurkuri ja hanuristi, kirkko- ja kunnanvaltuuston jäsen, myöh. kunnanvaltuuston vt. puheenjohtaja, Hellä Lehmus-Piiparisen aviomies
*Pekka Lukka - Holger Voivalin, kunnanlääkäri ja kunnanhallituksen varapuheenjohtaja (ei *Peräkamaripojat*)
*Karri Lämpsä - Oskari Fräntilä (*Peräkamaripojat*) Fräntilän tilan poika, Veera Kedon avomies
*Kari Manninen - Valdemar Eino ”Valtsu” Åkerlund, korjaamoapulainen, myöh. myös taksikuski, Eija Salokankaan aviomies
*Kirsi Mustalahti - Sirpa, pankinjohtajan sihteeri (*Peräkamaripojat* ja *Mooseksen perintö*)
*Juhani Niemelä - Volmari Poutiainen, rovasti, Valma Ala-Viehko-Poutiaisen aviomies (*Vain muutaman huijarin tähden*)
*Anne Niilola - Virpi Hakkarainen (ent. Hakkarainen-Juurikkala), kunnan liikunnanohjaaja, myöh. nuorempi konstaapeli, fysioterapeutti ja hieroja. Ahti Kiisken avovaimo
*Kirsi Nurminen - Tuulia Huttunen (myöh. Turpeinen), baariapulainen, myöh. ravintoloitsija. P. A. Turpeisen aviovaimo, Heikki Pauli-Antero Turpeisen äiti.
*Matti Nurminen - Armas Hakkarainen, kunnanhallituksen puheenjohtaja ja lähdevesifirman johtaja, Urmas V. Hakkaraisen veli, Viola Turpeisen aviomies (*Turvetta ja timantteja*)
*Miia Nuutila - Suvi-Tuuli Aaltonen (myöh. Pohto), kulttuurisihteeri, myöh. freelance-toimittaja sekä kunnanjohtaja, kirkkoherra Matias Pohdon aviovaimo
*Mandi Ojala - Minttu Pohto (*Turvetta ja timantteja*) Matias ja Suvi Pohdon tytär
*Kunto Ojansivu - Aulis Närhi, kuvaaja, myöh. televisiojuontaja ja rikosreportteri (*Peräkamaripojat*)
*Tiina Oksanen - Viivi Kaisla, nuorempi konstaapeli, Pentti Juurikkalan avovaimo (*Turvetta ja timantteja*)
*Eero Pekkonen - Unto Aaron Piiparinen, muusikko, Ilmari Piiparisen veli (*Turvetta ja timantteja*)
*Liisa Peltonen - Eija Salokangas (myöh. Åkerlund), opettaja ja taksikuski, myöh. vt. kunnanlääkäri, Valtsu Åkerlundin aviovaimo (*Mooseksen perintö* →)
*Tuija Piepponen - Lilja Fräntilä, lomakylän emäntä, Oskari Fräntilän äiti (*Peräkamaripojat*)
*Jukka Pitkänen - Ahti Kiiski, kunnanjohtaja, myöh. ydinjäteyrittäjä sekä monitoimikonsultti, Virpi Hakkaraisen avomies (ei *Peräkamaripojat*)
*Esko Raipia - Börje, pankinjohtaja (*Peräkamaripojat* ja *Mooseksen perintö*)
*Asko Sahlman - Pentti ”Pena” Juurikkala, ylikonstaapeli, Virpi Hakkaraisen ex-aviomies, Viivi Kaislan avomies
*Tuire Salenius - Valma Ala-Viehko (myöh. Ala-Viehko-Poutiainen), pappilan emäntä ja kunnanlääkärin vastaanottoapulainen, myöh. lastenhoitaja, rovasti Volmari Poutiaisen aviovaimo (*Vain muutaman huijarin tähden* ja *Turvetta ja timantteja*)
*Risto Salmi - Pauli-Antero Mooseksenpoika Turpeinen, huoltamo- ja korjaamoyrittäjä, myöh. kunnanvaltuuston puheenjohtaja ja konsernijohtaja. Tuulia Turpeisen aviomies, Heikki Pauli-Antero Turpeisen isä.
*Kaisa Sarkkinen - Rouva Myllyniemi (*Vain muutaman huijarin tähden*) 
*Kari Sorvali - Heimo Hujanen, tuottaja (*Peräkamaripojat*)
*Tobias Suomi - Heikki Pauli-Antero "Hepa" Turpeinen (*Mooseksen perintö* →) P. A. Turpeisen ja Tuulia Turpeisen poika
*Pertti Sveholm - Auvo ”Ave” Sulander (ent. Sulonen), elinkeinoasiamies ja kunnanjohtaja (*Peräkamaripojat*)
*Marja-Leena Syvänen - Hillevi Jortikka, kauppias, postiyrittäjä, kirkkovaltuuston puheenjohtaja, myöh. kunnanjohtaja. Lasse Jortikan äiti, Toivo Jortikan aviovaimo (ei *Turvetta ja timantteja*)
*Jarkko Tiainen - Matias Aleksanteri Pohto, kirkkoherra. Suvi Pohdon aviomies, Minttu ja Raineri Pohdon isä.
*Matti Tuominen - Urmas V. Hakkarainen, kunnanvaltuuston puheenjohtaja ja yrittäjä, Virpi Hakkaraisen isä, Armas Hakkaraisen veli. (*Vain muutaman huijarin tähden* ja *Mooseksen perintö*)
*Heidi Vaarna - Sirkka Tikka, pankinjohtaja (*Mooseksen perintö*)
*Panu Vauhkonen - Lasse Toivo  ”Late” Jortikka, kauppias, myöh. kunnanvaltuuston jäsen ja suntio, Paula Jortikan aviomies (*Peräkamaripojat* →)
*Tuija Vuolle - Viola Turpeinen (myöh. Hakkarainen, o.s. Haukka-aho), ravintolayrittäjä, myöh. parturikampaaja. Armas Hakkaraisen aviovaimo

## Jaksot
### Vain muutaman huijarin tähden

### Peräkamaripojat

### Mooseksen perintö

### Turvetta ja timantteja

## Kirjat
* 
* 
* 
* 
## Lähteet

## Aiheesta muualla

*Yle.fi − Maalaiskomedia  
**Yle.fi − Vain muutaman huijarin tähden 
**Yle.fi − Peräkamaripojat 
**Yle.fi − Mooseksen perintö 
**Yle.fi − Turvetta ja timantteja  
* Yle Draama − Mistä on maalaiskomediat tehty?
* ''Vain muutaman huijarin tähden'' Internet Movie Databasessa (IMDb.com) 
* ''Peräkamaripojat'' Internet Movie Databasessa (IMDb.com) 
* ''Mooseksen perintö'' Internet Movie Databasessa (IMDb.com) 
* ''Turvetta ja timantteja'' Internet Movie Databasessa (IMDb.com 
* Elävä arkisto − Vain muutaman huijarin tähden
* Elävä arkisto − Peräkamaripojat
* Elävä arkisto − Mooseksen perintö
* Maalaiskomedia Facebookissa

### Uutisotsikoita
* lvs.fi − Maalaiskomedioiden kuvauspaikat kiinnostavat yhä sarjan faneja 
* Yle Kohtaus − Kuusniemen herra 
* Yle.fi − TV:stä tuttu maalaiskomedia vetää väkeä Suomen suurimpaan kesäteatteriin